Turkiya prezidenti Rajab Toyyib Erdo‘g‘an Iroq kurdlari yetakchisi Ma’sud Barzani bilan uning Anqaraga tashrifi vaqtida IShID hamda Kurdiston ishchilar partiyasiga qarshi kurash masalasini muhokama qiladi. Bu haqda Turkiya prezidenti saroyidagi manbasiga asoslangan holda Reyter agentligi xabar bergan. Manba ma’lumotiga ko‘ra, Erdo‘g‘an va Barzani Iroq Kurdistoni hududidagi Fathulloh Gulenga aloqador maktablarni yopish to‘g‘risida gaplashishadi. Bundan oldinroq, Barzani 24 avgust kuni Anqaraga tashrif buyurishi haqida xabar berilgandi. Barzani oxirgi marta Turkiyaga 2015 yilning dekabrida kelgandi.